**ПОЛИСЕМИЈА**

Српски језик броји преко 140000 речи и израза што га сврстава у ред богатијих и развијенијих језика.

**Полисемија** је вишезначност (многозначност) једне речи, тј. својство једне речи да има више значења, што зависи од саопштења које се казује. Назив потиче од грчких речи polýs (много) и sêma (знак). Полисемија настаје због уочавања сличности, па се појам који се иначе означава неком другом речју доводи у везу са употребљеном речју, а значење полисемичне речи зависи од реченице у којој је употребљена, контекста и конкретне говорне ситуације. За разлику од хомонимије, где речи потпуно истог облика имају потпуно различита значења, полисемичне речи имају више значења која се не одвајају много од основног значења. **Најважнија особина вишезначних речи: сва заначења су повезана са основним значењем речи. Једино тако се може уочити разлика изнеђу полисемије и хомонимије. У полисемији речи су повезане значењем. У хомонимнији речи су без икакве повезаности по значењу.**

Свака вишезначна реч има основно значење (наведено у речнику поред речи као прво њено значење), а остала значења најчешће настају од њега. Највише значења имају речи које означавају нешто у вези са човеком: делове тела или предмете из његовог окружења.

На пример, именица **глава** поред основног значења (горњи део човечјег, односно предњи део животињског тела) има и следећа значења:

1. страна металног новца на којој је нечији лик или нека друга ликовна представа;
2. памет, интелигенција, ум, разум; свест, мисли;
3. живот (нпр. у изразу стављати главу на коцку);
4. особа, личност, појединац, човек;
5. личност која руководи, управља, старешина (нпр. глава куће);
6. горњи проширени заобљени или задебљали крај или део неког предмета (нпр. глава ексера);
7. лоптасти задебљали део неких биљака (нпр. главица лука);
8. комад неке материје, обично прехрамбеног производа (нпр. глава шећера);
9. предњи, чеони, истурени део неке поворке, колоне;
10. део књиге или списа који чини извесну целину, поглавље, одломак.

**Примери:**

• Купила је две главице купуса.

• Мој тата је глава породице.

• Она чита осму главу романа.

• Ставио је капу на главу.

**Маказе** - метална алатка за резање материјала; двокраки орган код ракова; доћи у неповољну ситуацију (нпр.усаобраћају); у спорту-доћи у специфичну ситуацију приликом ударања лопте.

Појава супротна полисемији назива се **моносемија,** а такве речи називају се моносемичне (једнозначне) речи. Такве су речи: сир, клавир, преговарати, зимски.

**Вежба**

1. Појава да једна реч има више повезаних значења назива се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ или \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Именом појмова који су нам познати назвали смо друге појмове или њихове делове који немају посебна имена, а СЛИЧНИ су им по ОБЛИКУ и ОПШТИМ ОСОБИНАМА. Покушај да се сетиш бар три значења именица лист и зуб.

ЛИСТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЗУБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



1. Повежи линијама речи из колоне са леве стране са њиховим значењима:

|  |  |
| --- | --- |
|  | ДЕО КЊИГЕ КОЈИ ЧИНИ ЦЕЛИНУ |
|  | РАЧУНАРСКИ УРЕЂАЈ, ОБЛИКОМ СЛИЧАН МИШУ |
| **МИШ** | ДЕО ТЕЛА У КОЈЕМ ЈЕ СМЕШТЕН МОЗАК |
| **ЗВЕЗДА** | НИЗ МЕТАЛНИХ ПРСТЕНОВА ПРОВУЧЕНИХ ЈЕДАН КРОЗ ДРУГИ |
| **ГЛАВА** | ЗНАК, СИМБОЛ КОЈИ СВОЈИМ ЗРАКАСТИМ ИЗГЛЕДОМ ПОДСЕЋА НА ЗВЕЗДУ |
| **ЛАНАЦ** | СИТНИ СИСАР, ШТЕТОЧИНА |
|  | НЕБЕСКО ТЕЛО СА ОГРОМНИМ ИЗВОРОМ ЕНЕРГИЈЕ |
|  | ПЛАНИНСКИ ВЕНАЦ |